Ir-Regolament tal-Kummissjoni (KEE) Nru 865/2003
tad-19 ta’ Mejju 2003
li jissupplimeta l-Anness mar-Regolament (KE) Nru 2400/96 (Cítricos Valencianos jew Cítrics Valencians)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-KomunitàEwropea,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju 1992 dwar il-protezzjoni ta’ indikazzjonijiet ġeografiċi u ismijiet ta’ l-oriġini għal prodotti agrikoli u oġġetti ta’ l-ikel [1], kif l-aħħar emendat bir-Regolament (KE) Nru 692/2003 [2], u b’mod partikulari l-Artikolu 6 [3] u (4) tiegħu,
Billi:
(1) Skond l-Artikolu 5 tar-Regolament (KEE) Nru 2081/92, Spanja bagħtet lill-Kummissjoni applikazzjoni għar-reġistrazzjoni ta’ l-isem "Cítricos Valencianos" jew "Cítrics Valencians" bħala indikazzjoni geografika.
(2) Skond l-Artikolu 6(1) tar-Regolament, l-applikazzjoni għandha tinstab li tissodifa r-rekwiżiti kollha preskritti fih u b’mod partikolari jkun fiha l-informazzjoni kollha stipulata skond l-Artikolu 4 tiegħu.
(3) Ebda dikjarazzjoni ta’ oġġezzjoni taħt l-Artikolu 7 tar-Regolament (KEE) Nru 2081/92 ma ġiet irċevuta mill-Kummissjoni fir-rigward ta’ l-isem mogħti fl-Anness hawn mehmuż wara l-pubblikazzjoni tiegħu fil-Ġurnal Uffiċjali tal-Komunitajiet Ewropej(3).
(4) L-isem għalhekk għandu jkun irreġistrat fir-"Reġistru ta’ denominazzjonijiet ta’ oriġini protetti u indikazzjonijiet ġeografiċi protetti" u minn issa jkun protett mal-Komunita kollha bħala indikazzjoni ġeografika protetta.
(5) L-Anness ma’ dan ir-Regolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 617/2003 [5],
ADOTTAT DAN IR-REGOLAMENT:
Artikolu 1
L-isem fl-Anness hawn mehmuż jiżdied ma’ l-Anness mar-Regolament (KE) Nru 2400/96 u jkun irreġistrat bħala indikazzjoni ġeografika protetta (IĠP) fir-"Reġistru ta’ denominazzjonijiet ta’ oriġini protetti u indikazzjonijiet ġeografiċi protetti" li jipprovdi għalihom l-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fid-19 ta’ Mejju 2003.